ഗ്രൂപ്പ് യുദ്ധത്തില് കോണ്ഗ്രസ് തകര്ന്ന് യുഡിഎഫ് ഇല്ലാതാകും: പി സി ചാക്കോ തിരുവല്ല വര്ഗീയവാദവും അഴിമതിയും മുഖ്യ അജണ്ടയാക്കി ജനദ്രോഹഭരണം നടത്തുന്ന മോദി സര്ക്കാരില്നിന്ന് രാജ്യത്തെ രക്ഷിക്കാന് ജനാധിപത്യ വീക്ഷണമുള്ള രാഷ്ട്രീയ പാര്ടികള് യോജിച്ചുനില്ക്കണമെന്ന് എന്സിപി സംസ്ഥാന പ്രസിഡന്റ് പി സി ചാക്കോ പറഞ്ഞു. എന്സിപി തിരുവല്ല ബ്ലോക്ക് കമ്മിറ്റിയുടെ ഏകദിന സെമിനാര് ഉദ്ഘാടനം ചെയ്യുകയായിരുന്നു അദ്ദേഹം. സാധാരണ ജനങ്ങളുടെ വിശ്വാസം നഷ്ടപ്പെട്ട പാര്ടിയായി കോണ്ഗ്രസ് മാറി. ഇതിന്റെ തെളിവാണ് തുടര്ച്ചയായി ജയിപ്പിച്ചുവന്ന റായ്ബറേലി, അമേഠി ലോക്സഭ മണ്ഡലങ്ങളിലെ പരാജയം. ബിജെപിയുടെ വര്ഗീയവാദത്തെ എതിര്ക്കാന് കഴിയാതെ ഭയന്നാണ് രാഹുല് ഗാന്ധി വയനാട്ടില് വന്ന് മത്സരിക്കേണ്ടിവന്നത്. സംഘടനാ തെരഞ്ഞെടുപ്പുമായി ബന്ധപ്പെട്ട ഗ്രൂപ്പ് യുദ്ധത്താല് കോണ്ഗ്രസ് തകരുമെന്നും അതോടെ കേരളത്തില് യുഡിഎഫ് ഇല്ലാതാകുമെന്നും പി സി ചാക്കോ പറഞ്ഞു. എന്സിപി ബ്ലോക്ക് കമ്മിറ്റി ഓഫീസിന്റെ ഉദ്ഘാടനവും വിവിധ രാഷ്ട്രീയ പാര്ടികളില് നിന്ന് പുതുതായി വന്നവര്ക്കുള്ള അംഗത്വ വിതരണവും അദ്ദേഹം നിര്വഹിച്ചു. യോഗത്തില് ബ്ലോക്ക് പ്രസിഡന്റ് ജിജി വട്ടശ്ശേരില് അധ്യക്ഷനായി. തോമസ് കെ തോമസ് എംഎല്എ, അഡ്വ. മാത്യു ടി തോമസ് എംഎല്എ, ദേശീയ സെക്രട്ടറി കെ ജെ ജോസ്മോന്, എന്സിപി സംസ്ഥാന വൈസ് പ്രസിഡന്റ് ലതിക സുഭാഷ്, സെക്രട്ടറിമാരായ കെ ആര് രാജന്, മാത്യുസ് ജോര്ജ് , ജില്ലാ പ്രസിഡന്റ് ശശീന്ദ്രന് നായര് കരിമ്ബിനാകുഴിയില്, അഡ്വ. എം ബി നൈനാന്, ജോസ് കുറഞ്ഞുര്, ബിനു തെള്ളിയില്, ഹബീബ് റാവുത്തര്, ഇന്ദ്രജിത്ത്, പൊഫ. പി കെ രാജശേഖരന് നായര്, ചെറിയ ജോര്ജ് തമ്ബു, എം എന് ശിവന്കുട്ടി, ബാബു പറയത്തുകാട്ടില്, റെയ്ന ജോര്ജ്, സുബിന് തോമസ്, റെജിന് കരമുണ്ടക്കല്, ബാബു പുറമറ്റം, പ്രൊഫ. എബ്രഹാം തലവടി, റെജി തിരുവാറ്റ, അഡ്വ. വിജി നൈനാന്, രാജു മണ്ണില് എന്നിവര് സംസാരിച്ചു.